«Բնագիտական առարկաների լիարժեք դասավանդման համար հանրակրթական, հատկապես, մարզային դպրոցների նյութատեխնիկական բազան թերհագեցած է։ Այս առարկաների միայն տեսական դասավանդմամբ հազիվ թե լավ հիմքեր ստեղծվեն բուհեր ընդունվողների համար: Մեր դիտարկումները ցույց են տվել, որ բնագիտական առարկաների գծով բուհ ընդունվողների քանակը կատաստրոֆիկ նվազել է։ Հետեւաբար, գիտության զարգացումը այս ուղղությամբ վաղ թե ուշ տուժելու է անհրաժեշտ մասնագետների պակասի հետեւանքով»,- հավելել է Կարապետյանը՝ բոլոր դպրոցների աշակերտներին հաջող ուսումնական տարի մաղթելով։